Work from Home

"Work from Home" (בעברית: "לעבוד מהבית") הוא שיר שהוקלט על ידי להקת הבנות האמריקאית פיפת' הרמוני בהשתתפות הזמר האמריקאי טיי דולה סיין. השיר הגיע לתחנת הרדיו להיטים עכשוויים ארבעה ימים לאחר יציאתו הראשונית ב-1 במרץ 2016 ופורסם כסינגל הראשי מאלבום האולפן השני של הלהקה, 7/27. "Work from Home" נכתב על ידי דניאל בדינגפילד, ג'ושוע קולמן, דאלאס קוהל, ג'וד דמורסט, טיירון גריפין ג'וניור, אלכסנדר איזקווירדו, בריאן לי ולארי ולס ג'וניור בהפקתם של קולמן וקוהל. הוא בעיקר מאופיין בסוגת הרית'ם אנד בלוז המשלב אלמנטים של מוזיקת טראפ. מגזיני מוזיקה רבים כללו אותו ברשימות מיטב השירים של השנה.

השיר הגיע למקום הרביעי בבילבורד הוט 100 לאחר כשלושה-עשר שבועות מאז כניסתו למצעד, ובכך הפך לסינגל המצליח ביותר שלהן בארצות הברית; הוא אף עבר את הסינגל "Worth It", שהגיע למקום השנים-עשר במצעד. "Work from Home" הפך גם לסינגל הראשון שהגיעה לחמישייה הפותחת במדינה על ידי להקת בנות מזה עשר שנים, אחרי שהשיר "Buttons" של הפוסיקט דולז שהגיע בספטמבר 2006 למקום השלישי. נכון לדצמבר 2016 נמכר הסינגל בלמעלה מ-1.4 מיליון הורדות דיגיטליות בארצות הברית. "Work from Home" הגיע למעמד פלטינה במספר מדינות, כולל פלטינה מחומשת בקנדה ובארצות הברית.

השיר לווה בווידאו קליפ בבימויו של דירקטור X וצולם באתר בנייה של בית. הוא פורסם ב-26 בפברואר 2016 בערוץ ה-Vevo של הלהקה. "Work from Home" זכה בפרס על שיתוף הפעולה הטוב ביותר בטקס ה-VMA ובטקס פרסי המוזיקה האמריקאית לשנת 2016. הווידאו קליפ שלו הגיע למיליארד צפיות באוקטובר 2016 והפך לסרטון המוזיקה הנצפה ביותר לשנת 2016. בינואר 2019 הגיע לשני מיליארד צפיות.

 רקע והוצאה לאור 
טקסט=|ממוזער|"Work from Home" כולל הופעת אורח של טיי דולה סיין.
"Work from Home" נכתב על ידי דניאל בדינגפילד, ג'ושוע קולמן, דאלאס קוהל, ג'וד דמורסט, טיירון גריפין ג'וניור, אלכסנדר איזקווירדו, בריאן לי ולארי ולס ג'וניור. קולמן וקוהל גם הפיקו את השיר, וביצעו את כל המוזיקה הנלווית והתכנות לשיר. שם השיר הוכרז ב-24 בפברואר 2016. במקור, שם השיר היה "Work" והיה אמור לצאת ב-26 בינואר 2016, אך הלהקה הייתה צריכה לשנות מחדש את שם השיר ל"Work from Home" כדי למנוע בלבול עם השיר של הזמרת ריהאנה בעל השם הזהה, שיצא חודש לפני כן.

בעקבות מגפת הקורונה עלה מספר השמעות הסטרימינג של השיר בארצות הברית ב-11% ל-1.2 מיליון.

 ווידאו קליפ 
הווידאו קליפ, בבימויו של דירקטור X, שוחרר ב-26 בפברואר 2016. בשיחה על הרעיון של הסרטון אמר X שהוא רוצה לשלב את הנושא של "עבודה" אבל "עם גישה אחרת." בתחילה, הווידאו קליפ היה אמור להתרחש ב"משרד תאגידי", אך הרעיון לא יצא לפועל שכן הקבוצה הוציאה לאור בעבר את "Worth It " באותה הסביבה. רעיונות אחרים כללו אתר בנייה לבית משותף. הוא ציין את התפקידים המגדריים ההפוכים שבהם הגברים הם "האובייקטים" והפרשנויות הרבות לעבודה, שלדבריו סייעו בהצלחת השיר.

הווידאו קליפ זיכה את הלהקה בהסמכת ה-Vevo השלישית שלהן, והגיע ליותר ממאה מיליון צפיות ב-31 במרץ 2016 והפך לאחד הסרטונים המהירים ביותר שהגיעו לציון דרך זה. הוא הפך לסרטון המוזיקה הרביעי הנצפה ביותר בשנת 2016, ולסרטון ה-37 הנצפה ביותר באתר. הווידאו קליפ נכון להיום, הוא הווידאו קליפ הנצפה ביותר על ידי להקת בנות ואחריו "Worth It". במאי 2020 הווידאו הגיע ל-2.2 מיליארד צפיות. הוא זכה בשיתוף הפעולה הטוב ביותר בפרסי ה-VMA לשנת 2016, וגם זכה בקטגוריית "שיר השנה" בטקס פרסי בחירת הילדים של ניקלודיאון לשנת 2017.

 מיקומי שיא ותארים 

קישורים חיצוניים

 הערות שוליים 

קטגוריה:שירי פיפת' הרמוני
קטגוריה:שירי טיי דולה סיין
קטגוריה:שירים באנגלית
קטגוריה:שירים שנכתבו על ידי בריאן לי
קטגוריה:וידאו קליפים שבוימו על ידי דיירקטור X
קטגוריה:שירי לפידים
קטגוריה:שירים על מיניות
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירים זוכי פרס המוזיקה האמריקאית
קטגוריה:זוכי פרס בחירת הנוער: שירים
קטגוריה:שירי יהלום בצרפת
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק